Da a-ha fikk oppdraget å skrive tittellåten til den neste James Bond-filmen, var det med forståelsen at dette skulle være et samarbeide med Bond-komponisten John Barry. Ifølge låtskriver og a-ha-medlem Pål Waaktaar bidro Barry med fint lite under den kreative prosessen og burde ikke blitt kreditert som med-komponist på låten. Dessuten mislikte a-ha det «Bondske» lydbildet låten fikk på singelutgivelsen og ga ut en ny versjon produsert av Alan Tarney på albumet i 1988.